PREMI IUIEG 6314 KR MILLOR TREBALL DE FINAL DE MÀSTER EN ESTUDIS DE GÈNERE, FEMINISTES I DE LES DONES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55744)
  + [Valencià](/va/acuerdo/55251)






Selector de idioma

Leer

* [Español](/es/acuerdo/55327)
* [Valencià](/va/acuerdo/55546)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMI IUIEG 7548 WH MILLOR TREBALL DE FINAL DE MÀSTER EN ESTUDIS DE GÈNERE, FEMINISTES I DE LES DONES[Butlletí Oficial Universitat d'Alacant](/ca/Publicacion)
==============================================================================================================================================================

Secretaria General

Butlletí Oficial Universitat d'Alacant





PREMI IUIEG 8118 JK MILLOR TREBALL DE FINAL DE MÀSTER EN ESTUDIS DE GÈNERE, FEMINISTES I DE LES DONES

Data d'aprovació
:   16/01/2025

Data de publicació
:   17/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55903)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55764)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55790)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMI IUIEG 6708 RF MILLOR TREBALL DE FINAL DE MÀSTER EN ESTUDIS DE GÈNERE, FEMINISTES I DE LES DONES&url=https://www.boua.ua.es/va/acuerdo/55570)

**Títol:** PREMI IUIEG 8769 HL MILLOR TREBALL DE FINAL DE MÀSTER EN ESTUDIS DE GÈNERE, FEMINISTES I DE LES DONES

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 16 de gener de 2025

PREMI IUIEG 8353 AC MILLOR TREBALL DE FINAL DE MÀSTER EN ESTUDIS DE GÈNERE, FEMINISTES I DE LES DONES

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, del premi 2025 al millor Treball de Final de Màster en estudis de gènere, feministes i de les dones amb la finalitat de reconèixer i difondre la investigació d'especial qualitat en aquest camp dirigida pel personal investigador de l'IUIEG i feta a la Universitat d'Alacant.

El treball que resulte guanyador serà publicat digitalment en la col·lecció «Lilith jove» de l'IUIEG i estarà disponible en la pàgina web.

2. Requisits de les persones beneficiàries

Podrà sol·licitar aquest premi l'alumnat que complisca els requisits següents:

a) Les/els estudiants amb treballs d'investigació derivats dels màsters oficials de la Universitat d'Alacant i defensats de l'1 de gener al 31 de desembre de 2024, no publicats i que no hagen sigut premiats en altres certàmens.

b) Els treballs, elaborats des de qualsevol disciplina científica, hauran d'estar realitzats des d'una perspectiva feminista i de gènere, i haver sigut dirigits pel personal investigador de l'IUIEG.

<https://ieg.ua.es/va/estructura-i-organitzacio/pdi-integrant/pdi-integrant.html>

c) Els treballs hauran d'haver aconseguit, en la defensa, una nota mínima de 9/10.

3. Número i dotació de les beques

Es concedirà un màxim d'un premi amb una dotació máxima de 500 € que es destinarà a sufragar la publicació digital en la col·lecció "Lilith jove" de l'IUIEG i estarà disponible en la seua pàgina web.

4. Termini i procediment de presentació de sol·licituts

4.1. Termini de presentació

El termini de presentació dels treballs comença el 3 de febrer de 2025 i acaba el 17 de febrer de 2025 a les 23.59 h.

4.2 Procediment de presentació

Les sol·licituds seran lliurades a través del formulari següent:

<https://cvnet.cpd.ua.es/uaCuestionarios/preguntas.aspx?idcuestionario=209322&idioma=ca>

en el qual caldrà adjuntar la documentació següent:

1. El treball d'investigació en format pdf sense cap identificació de l'autoria.

2. Declaració de la persona sol·licitant en la qual conste, segons l'annex I de la convocatòria:

<https://ieg.ua.es/va/documentos/investigacio/premis-treballs-final-de-master/annex-i-declaracio.docx>

- el consentiment per a remetre a la Comissió Permanent de l'IUIEG una còpia en format PDF del treball.

- el consentiment per a accedir a l'expedient acadèmic en el qual aparega la qualificació obtinguda en el treball.

- que el treball d'investigació no ha sigut publicat ni premiat en altres certàmens.

3. Carta de la directora o del director del treball en què es faça constar que s'ha realitzat sota la seua tutela.

5. Criteris d'adjudicació

L'assignació del premi es realitzarà seguint els criteris següents:

-        Qualificació obtinguda en la defensa del TFM: fins a 0,5 punts

-        Novetat i interès del tema: fins a 2 punts

-        Capacitat d'argumentació i correcció expressiva: fins a 0,5 punts

-        Estructura del treball: fins a 1 punt

-        Plantejament del marc teòric i estat de la qüestió: fins a 2 punts

-        Metodologia i enfocament des d'una perspectiva de gènere: fins a 2 punts

-        Impacte dels resultats i conclusions: fins a 2 punts

El treball que resulte guanyador serà publicat digitalment en la col·lecció «Lilith jove» de l'IUIEG i estarà disponible en la pàgina web.

6. Òrgan gestor i Comissió de Valoració

6.1 Òrgan gestor

L'òrgan gestor de la convocatòria, la direcció de l'Institut Universitari d'Investigació d'Estudis de Gènere, s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

Unitat administrativa de referència: Institut Universitari d'Investigació d'Estudis de Gènere. Contacte: cwgod@kn.ku.

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fera així, se li considerarà per desistit de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració.

La Comissió de Valoració examinarà i avaluarà les sol·licituds admeses i elaborarà l'informe de valoració.

La comissió tindrà la següent composició:

Presidència: directora de l'IUIEG.

Secretaria: secretària de l'IUIEG.

Vocals: tres representants del personal docent i investigador doctor de l'IUIEG en la Permanent de l'Institut. Representant de l'alumnat de l'IUIEG en la Permanent de l'Institut. Representant del personal tècnic, de gestió i d'administració i serveis en la Permanent de l'Institut. Representant del personal investigador en formació.

Els membres de la Comissió de Valoració signaran un document d'absència de conflicte d'interessos (DACI).

7. Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://ieg.ua.es/va/recerca/ajudes-a-la-investigacio/ajudes-per-a-activitats-d-investigacio.html>, que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del 17 de març de 2025. A partir de l'endemà de la publicació, les persones interessades tindran un termini de 10 dies hàbils per a la presentació de les al·legacions que considere pertinents davant l'òrgan gestor.

Després d'aquest termini i a la vista de la proposta motivada de la resolució per la Comissió de Valoració, la persona titular del Rectorat de la Universitat d'Alacant dictarà la resolució que siga procedent.

El premi podrà ser declarat desert si cap de les obres presentades obté la puntuació mínima de 7 punts sobre el total dels criteris d'adjudicació.

8. Marc legal i pressupostari

Aquesta convocatòria d'ajuda, amb codi 2025SBV039, serveix de base reguladora, i es troba recollida en la línia de subvenció 2025LS018 del Pla Estratègic de Subvencions 2025-2027 (exercici 2025)  de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació de les ajudes d'un màxim de 500 euros serà sufragada amb càrrec a l'orgànica 57.47.3S.04.15 del pressupost de l'Institut Universitari d'Investigació d'Estudis de Gènere i estarà destinada a la publicació digital del Treball de Final de Màster premiat. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

9. Obligació i justificació de la persona beneficiària

Les obligacions de les persones beneficiàries d'aquesta convocatòria són:

- Presentar el treball d'investigació en format pdf sense cap identificació de l'autoria.

- Presentar la declaració de la persona sol·licitant en la qual conste: el consentiment per a remetre a la Comissió Permanent de l'IUIEG una còpia en format pdf del treball i el consentiment per a accedir a l'expedient acadèmic en el qual aparega la qualificació obtinguda en el treball. Annex 1.

- Presentar la declaració que el treball d'investigació no ha sigut publicat ni premiat en altres certàmens. Annex 1.

- Presentar carta de la directora o del director del treball en què es faça constar que s'ha realitzat sota la seua tutela.

10. Protecció de dades de caràcter personal

D'acord amb allò que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no podran ser cedides, llevat d'obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica. <https://seuelectronica.ua.es/va/index.html>

La informació addicional i detallada sobre protecció de dades, els drets i la política de privacitat de la Universitat d'Alacant pot consultar-la en el enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació de la convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 16 de gener de 2025

La rectora,

PD de signatura, el vicerector d'Estudiants i Ocupació

(Resolució de 19 de desembre de 2024)

Raúl Ruiz Callado





[Carretera Sant Vicent del Raspeig s/n  
03871 Sant Vicent del Raspeig - Alacant  
 Tel. 22 263 2208 - Fax 21 902 1671](https://www.google.es/maps/@57.272336,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12902&trk=tyah&trkInfo=tarId%8S3903513629202%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)